Aquapark Tatralandia

Aquapark Tatralandia je najväčší akvapark na Slovensku a jeden z najväčších v strednej Európe. Nachádza sa 2 km na severozápad od centra Liptovského Mikuláša v mestskej časti Ráztoky, na severnom brehu vodnej nádrže Liptovská Mara. Zdrojom termálnej vody je vrt, z ktorého prúdi na povrch voda z hĺbky vyše 2 500 m s teplotou 60,7 °C. 

Základné informácie
Celková rozloha areálu Tatralandia Holiday Resort (Aquapark Tatralandia & Holiday Village Tatralandia): 14 ha
Rozloha areálu Aquapark Tatralandia: 7 ha
Okamžitá kapacita v letnej sezóne: 5000 návštevníkov
Okamžitá kapacita v zimnej sezóne: 1000 návštevníkov
Celková rozloha areálu Holiday Village Tatralandia: 7 ha
Počet lôžok: 700
Počet ubytovacích jednotiek: 155

Vybavenie a služby

 Bazény 
Súčasťou Aquaparku Tatralandia je štrnásť bazénov s teplotou do 40 °C. V krytej časti TROPICAL PARADISE, kde je celoročne udržiavaná stála teplota vzduchu 30 °C, sa nachádza päť bazénov s morskou aj čírou vodou. V krytej časti Ostrov pirátov z Karibiku sú dva bazény + jeden dojazdový bazén. Vo vonkajšej časti celoročne fungujú dva bazény s termálnou vodou. V letnej sezóne sú navyše prevádzkované ďalšie štyri bazény. 
+Bazény Aquaparku TatralandiaNázovTeplota vodyHĺbkaVodaPrevádzkaPoznámka1.WHITE LAGOON34 °C - 36 °C110 cmmorskáceloročnákrytýTROPICAL PARADISErelaxačný bazén2.BUBBLE POOL34 °C - 36 °C110 cmmorskáceloročnákrytýTROPICAL PARADISErelaxačný bazén3.PARADISE POOL34 °C - 36 °C110 cmčíraceloročnákrytýTROPICAL PARADISErelaxačný bazén4.TROPICAL POOL34 °C - 36 °C110 cmčíraceloročnákrytýTROPICAL PARADISErelaxačný bazén5.SNORKELING POOL34 °C - 36 °C120 cmčíraceloročnákrytýTROPICAL PARADISEpotápací bazén6.OCEAN POOL32 °C120 cmčíraceloročnákrytýrelaxačný bazén7.POOL OF PIRATES32 °C30 cmčíraceloročnákrytýdetský bazén so šmýkačkou8.TOWER POOL30 cmčíraceloročnákrytýdojazdový bazén9.SPORT POOL36 °C / 40 °C110 cmtermálnaceloročnábazén je rozdelený na dve časti (šport/relax)10.NIAGARA POOL30 °C110 cmtermálnaceloročnášportový bazén11.SWIMMING POOL24 °C - 26 °C140 cmčíraletnáplavecký bazén12.POOL 21 ATRACTIONS28 °C - 32 °C110 cmčíraletnábazén s 21 atrakciami13.AMAZONIA30 °C - 33 °C30 cmčíraletnádetský bazén so šmýkačkou14.RAFTARIA POOL110 cmčíraletnádojazdový bazén

 Tobogany 
V rozsiahlom areáli Aquaparku Tatralandia, najmä v jeho letnej časti, sa nachádza 30 toboganov a vodných šmýkačiek pre ľudí, ktorí majú radi adrenalín, aj pre tie najmenšie deti. V prevádzke je 30 toboganov a šmýkačiek. 6 toboganov a šmýkačiek funguje v celoročnej prevádzke, 24 toboganov a šmýkačiek funguje v letnej prevádzke. 
+Tobogany a šmýkačky v Aquaparku TatralandiaNázovFarbaDĺžkaObtiažnosťPrevádzkaPoznámka1.TORNADOružovo-biela101 mťažkáceloročnáraftovací tobogán pre 2 osoby     tobogán s vod. vírom2.RAPIDOfialovo-modrá97 mťažkáceloročnáspúšťanie na podložke3.MONKEY SLIDEmodro-žltá100 mťažkáceloročnáspúšťanie na podložke4.BLACK & WHITEčierno-biela72 mťažkáceloročnáraftovací tobogán pre 2 osoby5.JUNGLE RAFTzeleno-oranžová87 mstrednáceloročnáraftovací tobogán pre 2 osoby6.WOOD SPLASHdrevo / oranžováľahkáceloročnádetská šmýkačka7.DELPHINmodro-biela139 mťažkáletnáraftovací tobogán pre 4 osoby                      U-tobogan8.4FAMILYžlto-biela182 mľahkáletnáraftovací tobogán pre 4 osoby9.TRIOčerveno-biela120 mľahkáletnáraftovací tobogán pre 3 osoby10.BOOMERANG RAFT RAMPčerveno-biela63 mťažkáletnáraftovací tobogán pre 2 osoby                      U-tobogan11.BANANA FUNžlto-zelená77 mstrednáletnáraftovací tobogán pre 3 osoby12.BLACK MAGICfialová62 mťažkáletnáraftovací tobogán pre 2 osoby13.NIAGARAmodrá30 mstrednáletnáspúšťanie na podložke na bruchu                     3 dráhy14.ANAKONDAzelená146 mstrednáletnárafftovací tobogán pre 3 osoby15.BLACK HOLEčierna100 mťažkáletná16.TWISTERžlto-čierna45 mťažkáletná17.KAMIKADZEmodrá43 mťažkáletná18.FREE FALLmodrá35 mťažkáletnánajstrmší tobogan na Slovensku19.DOUBLE FALLfialová41 mťažkáletná20.TRIPLE SPLASHmodrá42 mťažkáletnáspúšťanie na podložke na bruchu                     3 dráhy21.DOUBLE BUBBLEmodrá42 mťažkáletnáraftovací tobogan pre 3 osoby                           2 dráhy22.ROLLERCOASTERžlto-modrá104 mťažkáletnáraftovací tobogán pre 3 osoby23.CRAZY RIVERzel.-oranž.-červ.115 mstrednáletnákoleso pre jednu osobu          tobogan s vodným vírom24.LITTLE NIAGARAmodrá/žltá/červ.4 mľahkáletnádetská šmýkačka                                               3 dráhy25.AMAZONIAdrevoľahkáletnádetská šmýkačka26.SKY SLIDEčervenáľahkáletnádetská šmýkačka27.SUN SLIDEčervenáľahkáletnádetská šmýkačka28.FIRE SLIDEčervenáľahkáletnádetská šmýkačka29.Flamingoružová187ťažkáletná30.Duo Racebiela/čierna/ červená189ťažkáletná31.ROCKETžltá15 mťažkáceloročná32.SNAKEžlto-modrá32 mťažkáceloročná33.VOLCANOčerveno-biela99 mstrednáceloročná34.NO - LIMITSžltá74 mstrednáceloročná
Prečiarknuté tobogany nie sú v prevádzke. (2018)

 Wellness & Spa 

 Keltský saunový svet 
Keltský saunový svet je komplex 21 vodných a masážnych kúpeľov, sáun a procedúr. 

+Keltský saunový svetNázovTeplotaVlhkosť1.BIO SAUNA PANORÁMA40 °C - 60 °C20 %2.TATRANSKÁ SAUNA60 °C - 80 °C25 % - 35 %3.KELTSKÁ SOĽNÁ SAUNA44 °C50 %4.ENERGIA SVETLA44 °C - 55 °C20 %5.SOĽNÁ SAUNA45 °C100 %6.PARNÝ KOTOL45 °C100 %7.LIPTOVSKÁ SAUNA105 °C20 %8.KELTSKÉ OPPIDIUM30 °C40 %9.ZLATÁ ŠTÔLŇA30 °C50 %10.TUATHA37 °C60 %11.STUDŇA ODVAHY15 °C12.SLNEČNÝ KÚPEĽ36 °C - 38°C13.TATRANSKÉ JAZERO15 °C - 30 °C14.HVIEZDNY KÚPEĽ37 °C15.OHEŇ A ĽAD12 °C / 38 °C16.VODA ŽIVOTA12 °C17.ĽADOVÝ SKOK9 °C - 12 °C18.TATRANSKÝ ĽAD19.ĽADOVÉ VEDRO9 °C - 12 °C20.BÚRKA BOHOV12/25/35 °C21.LETNÝ DÁŽĎ12/25/35 °C
Wellness procedúry: masáže, zábaly, pleťové masky, peelingy, wellness balíčky, Etani wellness point: rybičky Garra Rufa, parafín.

 Summer City 
Summer City je vždy v prevádzke počas letnej sezóny. Nachádza sa tu Bubble City, kde je nafukovací hrad, bludisko, loď, lezecká stena a iné nafukovacie atrakcie, Profi Jump trampolíny, Wet Football, Baby Land (suché atrakcie pre deti) a športoviská (volejbal, beach volejbal, futbal, stolný tenis, obrí šach, ruské kuželky)

 Holiday Village Tatralandia 
Súčasťou je aj ubytovací komplex Holiday Village Tatralandia so 155 bungalovmi a apartmánmi - spolu celkovo 700 lôžok. Bungalovy a apartmány sú usporiadané do tematických skupín ako napríklad Liptovská dedina, Skautský tábor, Romantická záhrada, U vinára,... Hosťom sú v areáli k dispozícii stravovacie zariadenia (napr. reštaurácie Zbojnícka koliba a U Furmana, Lobby bar, ďalej bufety a reštaurácie U Druida, U Piráta, U Kelta, bowling, 3D golfový simulátor, 5D kino ...

 Iné atrakcie a služby 
V Aquaparku Tatralandia sa nachádza taktiež Zookontakt (park kovových miniatúr, vláčik, kolotoč, labyrint, Gold Splash), detský kútik, reštaurácie, fajčiareň, požičovňa športových potrieb.

V blízkosti sa nachádza Liptov Aréna (multifunkčná športová hala), ZOO Kontakt, Hurricane Factory (simulátor voľného pádu), ATC Liptovský Trnovec, Dom hore nohami, Heliport Liptov a štvorkolky. 

Doprava
Areál leží po pravej strane od cesty II. triedy č. 584 medzi Liptovskou Ondrašovou a Liptovským Trnovcom. Jeho súčasťou je veľkokapacitné parkovisko. Zachádza sem väčšina prímestských autobusových liniek do okolitých dedín. V letnej sezóne sem premáva linka č. 13 MHD z Liptovského Mikuláša a tiež niekoľko spojov linky č. 1. V zimnej sezóne premáva medzi Aquaparkom a Jasnou bezplatný Ski&Aquabus.

 História 
2003 Výstavba Aquaparku Tatralandia sa začala položením základného kameňa 14. novembra 2002 a prvýkrát otvoril svoje brány 5. júla 2003. Hneď vtedy sa Tatralandia stala jednotkou medzi vodnými centrami relaxu a zábavy, ktoré si obľúbili hlavne turisti z Poľska a Slovenska. Už za pol roka prevádzky na Slovensku sa dostala v ročnom hodnotení návštevnosti turistických stredísk na 5. miesto.

2004 V roku 2004 sa areál Tatralandie rozrástol o saunový svet Tatra-Therm-Vital, 3 nové bazény, ďalších 9 toboganov a šmýkačiek, pribudla aj ubytovacia časť - Holiday Village Tatralandia, ktorá bola otvorená v júli. Týmto sa okamžitá kapacita akvaparku v letnej sezóne zvýšila z pôvodných 2 500 návštevníkov na 4 000 návštevníkov. Tatralandia roku 2004 ašpirovala na TOP pozíciu v ročnom hodnotení návštevnosti turistických stredísk. 

2005 Od 16. júla 2005 pre verejnosť otvorili areál Western City Šiklův mlýn - identická kópia mestečka z amerického vidieka z konca 19. storočia. WESTERN CITY v Tatralandii je pokračovaním úspešného českého projektu Libora Šikla, ktorý je majiteľom niekoľko rokov úspešne fungujúceho "Westernového mestečka Šiklův mlýn" na Českomoravskej vysočine v Česku. Na základe hodnotenia v prílohe TOP Trendy v cestovaní ekonomického týždenníka TREND za rok 2004 získala Tatralandia prvé miesto v návštevnosti turistických atrakcií Slovenska. Návštevnosť Aquaparku Tatralandia bola v roku 2004 viac ako 550 tis. návštevníkov.

2006 Tatralandia v tomto roku oslávila svoje štvrté narodeniny a napriek svojmu ešte „detskému“ veku sa mohla pýšiť ďalšími oceneniami a prvenstvami. Návštevnosť v roku 2005 bola viac ako 570 tis. návštevníkov, čím sa Tatralandia naďalej drží na špičke - hodnotenia TOP Trendy v cestovaní za rok 2005. Asociácia kúpalísk a bazénov Slovenska (AKUBAS) pridelila Aquaparku Tatralandia najvyššie hodnotenie medzi vodnými strediskami – certifikát kvality služieb - 5 hviezd – ocenenie kvality v zhode s požiadavkami asociácie pre kategorizáciu stredísk akvaparky a wellness. Blízkosť poľských hraníc a tiež výborné služby katapultovali Tatralandiu na popredné miesto v rebríčku obľúbených destinácií poľských turistov. Tatralandia vyvíjala množstvo aktivít orientovaných práve na poľskú klientelu. Samozrejme pribudli aj nové atrakcie – Bubble City - komplex nafukovacích hradov a iných zábavných nafukovacích atrakcií pre deti aj dospelých, nové tobogany na jazdu na trojmiestnych člnoch, alebo tobogán čierna diera na nafukovacích kolesách. V roku 2006 pribudla tiež dobrodružná atrakcia plná zábavy Adventure Castle, ktorú ocenili hlavne detskí návštevníci a zároveň začali prípravy na nový krytý detský bazén s interaktívnym hradom.

2007 Koniec apríla 2007 priniesol do Tatralandie kus horúceho slnka nový krytý tropický komplex Ostrov pirátov z Karibiku. Tento karibský wellness v tvare obrátenej pirátskej lode doplnil ponuku Tatralandie o Ocean bazén, detský bazén pirátov s obrím Jumbo hradom, oddychovú zónu Palm Beach s Relax barom. Pribudol tiež Wellness Paradise, kde sa poskytujú kompletné masáže, zábaly, kúpele a iné procedúry. Ďalšie nové atrakcie priniesla letná sezóna – rodinný raftovací tobogan. a toboganová adrenalínová super novinka - strašidelná jazda so svetelnou a zvukovou show.

2008 Aquapark Tatralandia sa v tomto roku sústredil hlavne na skvalitňovanie služieb v stredisku a zvyšovanie množstva atrakcií. Tatralandia neustále budovala nové atrakcie pre každú sezónu. Novinkami roku 2008 boli 4 celoročné adrenalínové tobogany, krokodílie aquapontóny, fajčiareň pri Hawai Bare. Zväčšili sa priestory pokladní, ktoré skrátili dobu čakania návštevníkom a vytvorili komfortnejší prístup k šatniam. V Holiday Village zriadili možnosť Wi Fi pripojenia.

2009 Na prelome rokov 2008 a 2009 bol spustený nový raftovací lievikový tobogan TORNADO - jedinečný v strednej Európe. Ubytovacia časť - Holiday Village Tatralandia - svojich hostí privítala v nových priestoroch recepcie a spolu s ňou aj kongresová miestnosť s kapacitou až 420 osôb, reštaurácia U Furmana, bowlingová hala a nové kongresové a školiace priestory. V tesnej blízkosti Tatralandie vyrástla Liptov Aréna - multifunkčná športová hala určená pre organizovanie športových (loptové hry, tenis, bedminton...), kultúrnych (koncerty), spoločenských podujatí a kongresov. Na konci roku 2009 bolo v Holiday Village Tatralandia otvorené 5D kino, ktoré návštevníkom prinieslo nezabudnuteľný zážitok z filmov.

2010 Tatralandia Holiday Resort výrazne prispieva k rozvoju cestovného ruchu, prísunu nových turistov, rozšíreniu ponúkaných služieb v regióne a v neposlednej rade i poskytovaniu pracovných miest a zväčšenie objemu využívaných služieb miestnych živnostníkov a dodávateľských firiem. V cestovnom ruchu má svoje nezastupiteľné miesto a vďaka svojej rozmanitosti si každý návštevník príde na svoje. Medzi atrakciami pribudla svetová novinka raftovacia U-rampa BOOMERANG RAFT RAMP - jedinečná svojho druhu v Európe a 3D Golfový simulátor.
2013 V januári 2013 bol otvorený tropický raj TROPICAL PARADISE so štyrmi bazénmi s morskou aj čírou vodou, uprostred ktorých sa nachádza Barbados bar. V TROPICAL PARADISE bola postavená pirátska loď a potápací bazén s pokladom. Vnútri je príjemná teplota 30 °C a živá tropická flóra.

2016 Spustenie jedinečného surf simulátora Surf Waves Tatralandia.
2018 V lete 2018 boli v Tatralandii otvorené dva nové tobogany: adrenalínový DELPHIN a rodinný 4FAMILY. Ich súčasťou je moderný výťah pre rafty.
2025 V lete 2025 boli otvorené ďalšie dva nové Mega tobogany: Duo Race a Flamingo. 

 Iné projekty 

 Externé odkazy 
 Oficiálna stránka Tatralandie 

Kategória:Liptovský Mikuláš
Kategória:Rekreačné strediská na Slovensku
Kategória:Akvaparky